sasicodes/solvari-1 huggingface dataset:
அடிமைகளைக் கட்டுப்படுத்துவதைவிட எளிதானது மூளைச்சலவை அவர்களை செய்வதுதான் என்ற தந்திரத்தை ஆரியப் பிராமணர்கள் கடைப்பிடித்து வருகிறார்கள்.
பெண்கள் கோவிலுக்குள் அனுமதிப்பதை எதிர்த்து நடைபெற்ற போராட்டத்தில் கலந்துகொண்ட பிற்படுத்தப்பட்ட தாழ்த்தப்பட்ட மலைவாழ் பெண்களும் இதே கருத்தை ஆவேசமாகக் கூறுகின்றனர்.
தொலைக்காட்சி விவாதத்தில் கலந்துகொண்ட மதவாதிகள் சிலர் கூறியதுபோல் சபரிமலை ஐயப்பன் கோவில் ஆகமக்கோயில் அன்று தாந்த்ரீகம் என்னும் முறைக்கு உட்பட்டது.
சநாதன தர்மத்தின் உண்மையான நிறத்தை அறிவோம் தாழ்த்தப்பட்ட பிறபடுத்தப்பட்ட பெண்களுக்கு சநாதன தருமத்தின் பெயரால் முலைவரி விதித்து வன்கொடுமை செய்த திருவாங்கூர் அரச குடும்பத்தைச் சார்ந்த திருவாங்கூர் அரசியார் சபரிமலையில் பெண்கள் நுழைவது சநாதன தர்மத்துக்கு விடுக்கப்பட்ட சவால் என்று இந்நாளில் கூறுவது இந்தியக் குடியரசின் இறையாண்மைக்கும் பெண்களின் தன்மானத்திற்கும் விடுக்கப்பட்ட சவால் என்பதைக் கேரள மக்கள் உணரவில்லை என்பது கவலைக்குரியது.
தமிழக ஆகமக்கோயில்களில் ஆரியப்பிராமணர்கள் பூசைசெய்ய இயலாது தமிழக ஆகமக் கோவில்களில் ஆரியப்பார்ப்பனர்கள் பூசைசெய்வது ஆகமவிதிகளுக்குப் புறம்பானது என்பதை திருமூலர் அருளிய தமிழாகமத் திருமுறையான திருமந்திரம் தெளிவாகக் குறிப்பிடுகின்றது.
தமிழ்நாட்டில் பார்ப்பனர் என்ற சொல் திருக்கோயில் பூசகர்களான சிவாச்சாரியார்கள் பட்டாச்சாரியர்கள் என்றழைக்கப்படும் ஆதித்தமிழர்களைக மட்டுமே குறிக்கும்.
இச்சொல்லின் பொருள் ஆரியப்பிராமணர்கள் பார்ப்பனர்கள் அல்லர் ஆயினும் திருக்கோயில் பூசனை செய்வதன்மூலம் ஆன்மீகத்தலைமையைக் கைப்பற்றிவிடலாம் என்னும் பேராசையோடு ஆரியப்பிராமணர்கள் தங்களையும் பார்ப்பனர்கள் என்று அழைக்கத் துணிந்தனர்.
இத்தகைய ஆரியப் பிராமணர்களைத் திருக்கோயில் பூசனை செய்ய அனுமதித்தால் போர்புரிந்து நாட்டைக்காக்கும் வேந்தர்களுக்குப் பொல்லாத வியாதி வரும் நாட்டில் பெரும் பஞ்சம் வந்து சேரும் என்று சிவபெருமானின் அருள்பெற்ற நந்தியம்பெருமான் ஆராய்ந்து உரைத்துள்ளான்.
பேர்கொண்ட பார்ப்பான் பிரான்தன்னை அர்ச்சித்தால் போர்கொண்ட வேந்தர்க்குப் பொல்லா வியாதியாம் பார்கொண்ட நாட்டுக்குப் பஞ்சமுமாம் என்றே சீர்க்கொண்ட நந்தி தெரிந்து உரைத்தானே.
திருமூலர் போன்ற தமிழ்ப் பண்பாட்டுப் புரவலர்களின் வழிகாட்டுதல் மூலம் தமிழகக் கோயில்களும் தமிழர்களும் ஆரியப் பிராமணர்களின் கட்டுப்பாட்டுக்குள் சிக்கி அடிமைபடாமல் தப்பிவிட்டனர்.
எனவே நம் அண்டை மாநிலமான கேரளம்போல அல்லாமல் தமிழக சமூக அரசியல் ஆரியப்பார்ப்பனர்களின் தாக்கத்தில் சிலபல மாற்றங்களைச் சந்தித்திருந்தாலும் தமிழ்நாட்டில் வந்தேறிய ஆரியப்பார்ப்பனர்களால் செல்வாக்குடன் வாழ முடிந்ததே தவிர தமிழர்களை முழுமையாக அடிமைகொள்ள இயலவில்லை.
மனுசாத்திரம் மற்றும் திருக்குறள் பார்வையில் பெண்ணியம் குறித்து அடுத்த கட்டுரையில் இன்னும் தொடர்வோம் வெள்ளம் போல் தமிழர் கூட்டம் வீரங்கொள் கூட்டம் அன்னார் உள்ளத்தால் ஒருவரே மற் றுடலினால் பலராய்க் காண்பார் கள்ளத்தால் நெருங்கொணாதே எனவையம் கலங்கக் கண்டு துள்ளும் நாள் எந்நாளோ புரட்சிக்கவிஞர் பாரதிதாசன் குறளறம் தொடர்ந்து பேசுவோம் பேராசிரியர்.ந.கிருஷ்ணன் ம.சு.பல்கலைக்கழகம் பேராசிரியர்.ந.கிருஷ்ணன் ம.சு.பல்கலைக்கழகம் பொங்கு தமிழ் திருவாளர்கள் சுவி மற்றும் சோமசுந்தரனார் இருவருக்கும் என் உளம்கனிந்த நன்றிகள்.
வாலறிவன் நற்றாள் தொழார் எனின் என்று இறைவணக்கத்தின் சிறப்பை இரண்டாம் குறளிலேயே உரக்கச் சொன்ன வள்ளுவர் தெய்வம் தொழாள் கொழுநன் தொழுதெழுவாள் என்று கூறவேண்டிய அவசியம் என் வந்தது என்று என்னைத் துளைத்தெடுத்த பெண்ணியவாதிகளின் நியாயமான கேள்வியை வசதியாக ஓரம் கட்டிவிட்டே பெய்யெனப் பெய்யும் மழை என்ற ஒற்றைக் கருத்தில் இக்கட்டுரையைக் கட்டினேன்.
நல்ல வேளை சோமசுந்தரனார் அவர்கள் திருவாளர் சுவியின் அகத்துறை உரைநடைக் கவிதைக்கு அருமையான சீவக சிந்தாமணி பார்வையில் உரையெழுதினாரோ இல்லையோ நான் ஓரம் கட்டி வைத்திருந்த தெய்வம் தொழாள் கொழுநன் தொழுதெழுவாள் கேள்விக்கான விடையின் கரு உதயமாகி நன்கு வளர்ந்து இப்போது முழுக்கட்டுரையாகிவிட்டது.
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு பாவேந்தர் பாரதிதாசன் ஆரியம் கூறும் பெண்ணியம் மற்றும் வள்ளுவம் கூறும் பெண்ணியம் குறித்த ஒப்பீட்டை இக்கட்டுரையில் சற்று விரிவாகக் காணலாம்.
திருக்குறள் ஆரிய சாத்திரங்களின் சுருக்க நூல் என்று தொல்லியல் ஆய்வாளர் முனைவர் நாகசாமியின் நூல் .. முறையான தரவுகள் எதுவும் இன்றி பொத்தாம் பொதுவாக அறுதியிட்டுச் சொல்வதால் பெண்களைக் குறித்து ஆரிய தரும சாத்திர நூல்கள் கொண்டுள்ள கோட்பாடுகளைத் திருக்குறள் கோட்பாடுகளுடன் ஒப்பிட்டு இரண்டு கோட்பாடுகளும் ஒன்றுதானா என்று ஆய்வது அவசியமாகிறது.
சநாதன தருமம் விளக்கும் ஆரிய தரும சாத்திரங்களின் பிழிவான மனுநீதி நூல் பெண்களைப் பற்றிக் கொண்டுள்ள கோட்பாடுகளை முதலில் காணலாம்.
பெண்ணைச் சுதந்திரமாகச் செயல்படவிடக்கூடாது என்று கட்டளையிடும் மனுசாத்திரம் பெண் எச்சூழ்நிலையிலும் அவளது வீட்டில்கூடச் சுதந்திரமாகச் செயல்பட அனுமதிக்க கூடாது என்று அறையும் மனுசாத்திரத்தின் சமற்கிருத வடிவம் திரு.கங்காநாத் ஜா அவர்களின் ஆங்கில மொழிபெயர்ப்பு மற்றும் எனது தமிழ் மொழி பெயர்ப்பு ஆகிய மூன்றும் இங்கு தரப்பட்டுள்ளன.
உடலாலும் உள்ளத்தாலும் தன்னைக் காத்து தன் கணவனின் நலன்களில் கவனம் வைத்து தன் குடும்பத்திற்கு நலம் தரும் புகழையும் பெயரையும் காத்து அறத்தைக் கடைப்பிடிப்பதில் சோர்வடையாமல் இருப்பவள் பெண் என்கிறார் திருவள்ளுவர்.
திருக்குறளோ தன்னைத் தானே காத்துக்கொள்ளும் திறம் பெற்றவளாக தன் கணவனையும் குடும்பத்தையும் பேணிக் காக்கும் வல்லமை பெற்ற ஆளுமையாகப் பெண்ணைக் காண்கிறது.
தந்தைவழி ஆரிய சமூகத்தின் கோரமுகமே மனுசாத்திரம் பெண்ணடிமை கொள்ளும் ஆணாதிக்கத் தந்தைவழி ஆரிய சமூகத்தின் கோரமுகமே சநாதன தர்மம் என்றழைக்கப்படும் மனுசாத்திரம்.
பெண்ணை பிறப்பிலிருந்து இறப்புவரை ஆண் கட்டுப்படுத்திவைக்க வேண்டும் மனுசாத்திரம் பெண் எப்போதுமே பிறப்பிலிருந்து இறப்புவரை அடிமையாய் ஆணுக்கு கட்டுப்பட்டே வாழவேண்டும் என்று அறையும் மனுசாத்திரத்தின் சமற்கிருத வடிவம் திரு.கங்காநாத் ஜா அவர்களின் ஆங்கில மொழிபெயர்ப்பு மற்றும் எனது தமிழ் மொழி பெயர்ப்பு ஆகிய மூன்றும் இங்கு தரப்பட்டுள்ளன.
பெண் குழந்தைப்பருவத்தில் தந்தையின் கட்டுப்பாட்டிலும் திருமணமானபின் கணவனின் கட்டுப்பாட்டிலும் கணவன் இறந்தபிறகு மகன்களின் கட்டுப்பாட்டிலும் இருக்கவேண்டும்.
ஆரிய மூர்க்க மனுதர்மத்தின் தலையில் ஓங்கி அடிக்கும் திருக்குறள் மகளிரைக் காவல் வைத்துக் காக்கும் காப்பு முறை என்ன பயனை உண்டாக்கும்?
பெண்கள் நிறை என்னும் பண்பால் தம்மைத் தாமே தம் மன அடக்கத்தால் காக்கும் காவலே முதன்மையானது என்று ஆரிய மூர்க்க மனுதர்மத்திற்குத் தலையில் ஓங்கி ஒரே போடாகப் போடுகின்றார் திருவள்ளுவர்.
தாம் சொன்ன பொய்யால் ஆடையிழந்து நிற்கும் பொய்யர்கள் புரட்சிகரமான சம நீதி அறத்தைக் கைக்கொள்ளும் திருக்குறளை பெண்ணுக்குச் சிறைவைத்து அநீதி சொல்லும் மனுதர்ம நூலின் மொழிபெயர்ப்பு என்று கூசாமல் பொய் சொல்லும் பரிமேல்அழகரும் முனைவர் நாகசாமியும் இப்போது ஆடையின்றி நாணமின்றி நிற்கின்றனர்.
உலகப் பெண்ணியத்திற்கு முழுவடிவம் தந்தது திருக்குறளே வள்ளுவர் பெண்களுக்குக் கொடுத்த உயர்வும் மதிப்பும் எந்நாட்டு இலக்கியமும் எக்காலத்தும் தாராதது.
சிறுவயதில் தந்தைக்கும் திருமணத்துக்குப்பின் கணவனுக்கும் பின்னர் மகன்களுக்கும் கட்டுப்பட்டவள் பெண் என்ற ஆரியக்கருத்துக்கு நேர் எதிராக பெண்ணே தன்னைத் தான் காத்து கணவனையும் காத்து உலகின் பண்பையும் காப்பவள் என்கிறார் திருவள்ளுவர்.
பெண்ணுக்கு வள்ளுவர் கொடுத்த இத்தகுதிப்பாடு கடவுளுக்கு நாம் கொடுக்கும் சிறப்புக்கு இணையானது என்ற காரணம் பற்றியே தெய்வந் தொழாஅள் என்று பெண்ணைக் குறித்து வள்ளுவர் சிறப்பித்துக் கூறியதின் குறிப்பாகும்.
அடாத செயல்களைச் செய்யும் ஆண்களைக் கண்டிப்பதற்குப் பதிலாக சம உரிமை என்ற பெயரால் அதே அடாத செயல்களைச் செய்யப் பெண்களுக்கும் உரிமை உண்டு என்னும் மேலை ஆரியரின் சமூகச் சீரழிவுக் கருத்தும் வள்ளுவருக்கு உடன்பாடானதன்று.
திருமணத்துக்கு வெளியே உறவு வைத்துக்கொள்ளும் ஆண்மகனுக்குத் தண்டனை தரும் சட்டத் திருத்தத்தை பரிந்துரைக்காமல் திருமணத்துக்கு வெளியே உறவு வைத்துக்கொள்ள ஆணைப்போல் பெண்ணுக்கும் உரிமை உண்டு என்று அண்மையில் வந்த உச்சநீதிமன்றத் தீர்ப்பு மேலை ஆரியத்தின் சமூகச் சீரழிவுக்கான சமஉரிமைக் கொள்கையின் பாதிப்பினால் ஏற்பட்ட விளைவாகும்.
பெண்ணின் தன்னாளுமைக்கு மதிப்பளிக்கும் சமூகத்தளமே வள்ளுவரின் பெண்ணியம் பெண்ணுக்குக் காதல் தரும் இயற்கைப் பாதுகாப்பையும் கற்பு தரும் சமூகப் பாதுகாப்பையும் பெண்ணின் உரிமையாக்கினார் திருவள்ளுவர்.
திருமணம் என்னும் சமூக அமைப்புக்குள் வாராது பொருளுக்காக ஆண்கள் பலரிடம் தன் உடலைப் புணரத்தந்து வாழும் பெண்களை ஏனைய தமிழ் இலக்கியங்கள் பரத்தையர்கள் என்றே அழைத்தன.
பரத்தை என்ற சொல்லைத் தவிர்த்த திருவள்ளுவர் பரத்தமை கொண்டொழும் பெண்களில் பலரும் பரத்தைகள் ஆனது ஆண்களால் என்பதை வள்ளுவர் உணர்ந்தே இருந்தார்.
எனவே பரத்தமை சமூகத்தீங்காகக் கட்டமைக்கப்பட்ட காலத்தில்கூட பெண்ணின் மீது அவர்கால ஆண் வர்க்கம் கட்டமைத்த பரத்தையர் விலைமகளிர் பொதுமகளிர் போன்ற இழிசொற்களைத் திருக்குறளில் கவனமாகத் தவிர்க்கின்றார் திருவள்ளுவர்.
பரத்தை என்ற சொல்லைத் திருக்குறளில் முற்றுமாகத் தவிர்த்தது பெண்குலத்தின்பால் திருவள்ளுவர் கொண்டிருந்த பெருமதிப்புக்குச் சான்றாக அமைகின்றது.
வரைவின் மகளிர் பெண்களின் தனிமனித உரிமை பேண வள்ளுவர் கட்டமைத்த சொல் பெண்ணின் உடல் மீதான உரிமை அப்பெண்ணுக்கே உரியது என்று வள்ளுவர் கருதியதால் திருமணம் என்னும் வரைவுக் கோட்டுக்குள் வாராத இப்பெண்களின் தனிமனித உரிமைக்குப் பெருமதிப்புக் கொடுத்து இவர்களைக் குறிக்க வரைவின் மகளிர் திருமணம் என்னும் வரைவு இல்லாத மகளிர் என்ற நாகரிகமான புதிய சொல்லையே உருவாக்கினார்.
ஆண்களை நெறிப்படுத்தவே பொருட்பால் நட்பியலில் வரைவின் மகளிர் வைக்கப்பட்டது பொருள் ஈட்டும் பொருட்டு வாழ்க்கைத் துணைவியான மனைவியைப் பிரிந்து புலம் பெயர்ந்த இல்லறம் கைக்கொண்ட ஆண்கள் இல்லறத்துக்கு வரையறுக்கப்பட்ட அறம் பிறழ்ந்து தம் மனக் கட்டுப்பாட்டை இழந்து தறிகெட்டுப் போகாமல் நெறிப்படுத்துவதற்காகவே வரைவின் மகளிர் என்னும் இவ்வதிகாரத்தைக் கூட பொருட்பால் நட்பியலில் வைத்தாரேயன்றி பெண்ணினத்தை பழிப்பதற்காக அன்று என்று எண்ணும்போது வள்ளுவரின் மாட்சிமையை வியக்காமல் இருக்க முடியவில்லை.
அண்மையில் இந்திய உச்சநீதிமன்றம் அளித்த ஒரு தீர்ப்பில் என்னும் செயல் மணமுறிவுக்கான காரணமாக இருக்கலாமே தவிர அதைக் குற்றமாகக் கருதவியலாது என்று அளித்த தீர்ப்பில் பெண் உடலின் மீதான உரிமை அப்பெண்ணுக்கே உரியது என்றும் மனைவியின் உடல் மீதான உரிமையை கணவனின் உடைமையாக ஏற்க இயலாது என்றும் குறிப்பிடப்பட்டுள்ளது இங்கு நினைவுக்கு வருகின்றது.
பரத்தமை உடையாய் வரைவின் மகளிர் அனைவரும் தம்தம் கண்களால் நின்னைப் பொதுப்பொருளாகக் கொண்டு நுகர்கின்றார்கள் ஆகையால் உன் மார்பைப் பொருந்தேன்.
புலவி நுணுக்கம் என்னும் அதிகாரத்தில் கூறப்பட்டதாக இருந்தாலும் மனம் போல் பல பெண்களுடன் வாழும் போக்குடைய ஆண்மகனின் செயலுக்கு அவனே பொறுப்பாவான் என்பதால் பரத்தன் என்ற சொல்லால் கண்டிக்கத் துணிகிறார் வள்ளுவர்.
வரைவின் மகளிர்களின் வீடுகளுக்குச் சென்றுவிட்டு தலைவியிடம் மன்னிப்பு வேண்டிப் பாணனைத் தூது அனுப்பிய தலைவனை வெறுத்து பரத்தன் என்று வசவுச் சொல்லை வீசித் தலைவனுக்குத் தலைவி வாயில் மறுத்ததாகப் பதிவு செய்கின்றார் உவர்க்கண்ணூர்ப் புல்லங்கீரனார் என்னும் அகநானூற்றுப் புலவர்.
பூசிய சேற்றுடன் பெண்எருமையை இணைக்கு அழைக்கும் எருமைக்கிடா ஊரன் பொதுவாகவே ஒரு நபரின் இழிகுணத்தைச் சாட அவரின் ஊரையே பழிக்கும் போக்கு மனித இயல்பு.
அவன் ஊர் எருமைக் கிடா சிறந்த வலிமை வலிமை மிகுந்த உடலுரம் பெற்றது பகல் முழுவதும் பூத்திருக்கும் பொய்கையில் புகுந்து சேற்றில் கிடந்து புரண்டு உடலெல்லாம் சேற்றைப் பூசிக்கொண்டு திரும்பிய பின்னர் தன் பெண்எருமையைத் தழுவி அழைத்துக்கொண்டு தோட்டத்தில் உள்ள சோலையில் தங்கி மகிழ்ச்சிகொள்ளும் ஊர் அவன் ஊர்.
வரைவின் மகளிர் என்னும் பூத்திருக்கும் சேற்றுப் பொய்கையில் மேய்ந்து புரண்டு சேற்றைப் பூசிக்கொண்ட எருமைக்கடாவான என் தலைவன் உன்னைத் தூது அனுப்பி என் வீடு புகப் பார்க்கிறான்.
மாயப் பரத்தனை நம்பி ஏமார்ந்தது போதும் ஒலிக்கும் மணியுடன் கூடிய இவனின் தேரானது ஆடைஅணியழகால் மேனிமினுக்கும் மகளிர் சேரியின் பக்கம் பல நாள் சென்றது என்றால் என்னைப் போல் இரக்கம் கொள்ளத் தக்க ஏமாளி வேறு இருப்பார்கள்?
இந்த மாயம் செய்யும் பரத்தனின் வாயில் வந்த சொற்களை நம்பி ஏமார்ந்து போய் எனது தாய் போற்றிக் காத்த என் உடல் நலத்தைப் பேணாமல் தோழிமாரும் அயலாரும் அஞ்சுமாறு காற்றுமழையில் ஆடும் மலரில் நீர் சொட்டுவது போலக் கண்ணீரும் கம்பலையுமாக வாழும் பேதை என்னைப் போல் வேறு யார்?
பெரும்பாலும் ஆணாதிக்க சமூகத்தின் அறமற்ற கொடூரத்தின் விளைவாகவே பரத்தமை நிலைக்குத் தள்ளப்பட்ட பெண்களைப் பரத்தையர் என்றழைக்கத் திருவள்ளுவரின் அறச்சிந்தனை ஒப்பவில்லை.
வாழ்க்கைத் துணை பெண்ணுக்கு வள்ளுவர் கட்டமைத்த மற்றுமொரு மாண்பமைந்த சொல் வரைவின் மகளிர் என்ற சொல்லைப்போலவே வள்ளுவர் உருவாக்கிய பெண்ணுக்கு மிகுந்த மதிப்புதரும் மற்றொரு சொல் வாழ்க்கைத் துணை என்பதாகும்.
இச்சொல் சமுதாயம் ஏற்றுக்கொண்ட திருமணம் என்னும் வரைவுக்கு உட்பட்ட ஆண்பெண் கணவன்மனைவி உறவுக்கும் தற்காலச் சமுதாயம் இன்னமும்கூட ஏற்றுக்கொள்ளாத என்று ஆங்கிலத்தில் நாம் அழைக்கும் ஒரு தகுதியான ஆணும் பெண்ணும் திருமணம் புரியாமல் சேர்ந்து வாழும் வாழ்க்கைக்கும் பொதுவான சொல்லாக வாழ்க்கைத் துணைவி அமைந்துவிட்டது.
பெண்ணுக்குச் சிறுமைதரும் கருத்தியல் கொண்ட மனுசாத்திரத்தை நேரடியாக எதிர்க்காமல் பெண்ணுக்குப் பெருமையும் மதிப்பும் தரும் இமயம்போல் ஓங்கி உயர்ந்த சீரிய கருத்தியலை நேர்த்தியாகக் கட்டமைத்துள்ளார் திருவள்ளுவர்.
ஆரிய மனுசாத்திரத்தின் சுருங்கிய வடிவே திருக்குறள் என்று பொய்யுரைப்பதன் மூலம் திருக்குறளின் உயரத்திற்கு முன் புள்ளியாய்த் தேய்ந்துபோன மனுசாத்திரத்தைக் கொண்டே திருக்குறளை விழுங்கிச் செரிக்க முயல்கின்றது ஆரியம்.
புள்ளி இமயத்தை ஒருக்காலும் விழுங்க இயலாதென்றாலும் சிவப்பாக இருப்பவன் பொய்சொல்ல மாட்டான் என்னும் தமிழனின் முட்டாள்தனத்தின்மீது அசைக்க முடியாத நம்பிக்கைகொண்ட ஆரியர்கள் தங்கள் தாக்குதலைத் தொடர்ந்துகொண்டேதான் இருப்பார்கள்.
பொங்கு தமிழர்க்கு இன்னல் விளைத்தால் சங்காரம் நிசமெனச் சங்கே முழங்கு பாவேந்தர் பாரதிதாசன் திருக்குறள் உலக ஆண்களுக்கான பொதுமறையா?
உலகப் பொதுமறை என்று நாம் பீற்றிக் கொள்ளும் திருக்குறளும் பெண்களுக்கு என்று வரும்போது கற்பு என்ற பெயரால் ஆணுக்குப் பெண்ணை அடிமையாக வைக்கும் ஆணாதிக்கச் சமுதாயத்தின் குரலாகவே வெளிப்படுகிறது திருக்குறளை உலக ஆண்களுக்கான பொதுமறை என்பதே சரி என்று படபடத்தார் நண்பர்.
பரிமேழகர் தொடங்கி பேராசிரியர் சாலமன் பாப்பையா வர எல்லோரும் சொன்ன பொருளை மறுபடியும் இப்பச் சொல்றேன் கேளு என்ற நண்பர் மொபைல்ல கூகுளத் தட்டிக் காட்டினார் மணக்குடவர்சமணர் உரை தெய்வத்தைத் தெய்வமென்று தொழாளாய் எல்லாத் தெய்வமுந் தன்கணவனென்றே கருதி அவனை நாடோறுந் தொழுதெழுமவள் பெய்யென்று சொல்ல மழை பெய்யும்.
பரிமேலழகர்வைணவர் உரை தெய்வம் தொழாஅள் கொழுநன் தொழுது எழுவாள் பெய்என பிற தெய்வம் தொழாது தன் தெய்வம் ஆகிய கொழுநனைத் தொழாநின்று துயிலெழுவாள் பெய் என்று சொல்ல மழை பெய்யும்மழை பெய்யும்.
இதனால் கற்புடையவளது ஆற்றல் கூறப்பட்டது.. கலைஞர் மு.கருணாநிதிகடவுள் மறுப்பாளர் உரை கணவன் வாக்கினைக் கடவுள் வாக்கினை விட மேலானதாகக் கருதி அவனையே தொழுதிடும் மனைவி பெய் என ஆணையிட்டவுடன் அஞ்சி நடுங்கிப் பெய்கின்ற மழையைப் போலத் தன்னை அடிமையாக எண்ணிக் கொள்பவளாவாள்.
மு.வரதராசனார்தமிழறிஞர் உரை வேறு தெய்வம் தொழாதவளாய்த் தன் கணவனையே தெய்வமாகக் கொண்டு தொழுது துயிலெழுகின்றவள் பெய் என்றால் மழை பெய்யும்.
சாலமன் பாப்பையாதமிழறிஞர் உரை பிற தெய்வங்களைத் தொழாமல் கணவனையே தெய்வமாகத் தொழுது வாழும் மனைவி பெய் என்று சொன்னால் மழை பெய்யும்.
பெண்ணடிமைத்தனமான உரை எழுதிய உரையாசிரியர்கள் இக்குறளுக்கு சமணரான மணக்குடவர் வைணவரான பரிமேலழகர் கடவுள் மறுப்புக் கொள்கையாளரான கலைஞர் தமிழறிஞர்கள் மு.வ.
உரையாசிரியர்கள் எழுதுனத வைச்சித்தான் நாம பொருள் சொல்ல முடியுமே தவிர நாமளா எத வேணாச் சொல்றதுன்னு ஆரம்பிச்சா அதுக்கு முடிவே இல்ல என்றார் நண்பர் கோபமாக.
மெய்ப்பொருள் காண்பது அறிவு இந்த மாதிரி சூழ்நிலைகள் வரும்னு வள்ளுவருக்கே தெரியும்பா அதான் உரையாசிரியர்கள் உதவி தேவைப்படாத இரண்டு குறட்பாக்களை நமக்காக எழுதிவைச்சிட்டுப் போயிருக்காரு வள்ளுவர்.
ஒன்றைக் குறித்து அறிவுக்குச் சரி என்று படவில்லை என்று தோன்றினால் சொல்பவர் மிகப்பெரிய ஆளாச்சே என்றோ சொல்லப்படும் பொருளின் தன்மை எப்படியிருக்கின்றது என்றோ மயங்க வேண்டாம் உன் அறிவைச் செலுத்தி அதன் மெய்ப்பொருளைக் கண்டுகொள் அப்படிக் காண்பதுதான் அறிவு என்று வள்ளுவர் வெளிப்படையாகச் சொல்லியிருக்கிறார் அல்லவா?
நாம தமிழறிஞர்கள் இல்லதான் அதுக்காக ஏற்கனவே மழையைப் பற்றி உவமை சொன்ன சங்கப்பாடல்கள் ஏதாச்சும் இருக்கான்னு தேடிப் பாக்கலாம்ல என்றேன் நாம் நம்பிக்கையுடன்.
பாரியின் கொடைமடம் மேகத்தைப் போன்றவன் பாரின்னுட்டு நேராகக் கூறாமல் மறைமுகமாகக் கூறிய சங்கப்புலவர் கபிலரின் உத்தி நினைதற்குரியது.
எந்தப் பயனும் கருதாமல் பொழியும் மழையின்மாரியின் இயல்பு போலப் பாரியும் பயன்கருதாக் கொடை சுரந்து உலகு உயிர் பேணும் இயல்பு உடையவன் என்பதால் பாரியை மடத்தனமாகக் கொடையளிப்பவன் என்ற பொருளில் பாரியின் கொடைமடம் என்று சொல்லுவார்கள் என்றும் எங்கள் தமிழாசான் சொல்லியது இப்ப நினைவுக்கு வருகிறது என்றார் நண்பர்.
எந்த எதிர்பார்ப்பும் இல்லாமல் வறியவரின் துன்பம் நீக்கவேண்டும் என்னும் கருணை ஒன்றினால் மட்டுமே கொடை பொழிந்த பாரியை மாரிக்கு மழைக்கு ஒப்பாகப் புகழ்ந்து பாடிய கபிலரின் பாடலுக்கு முற்றிலும் தகுதியுடையவன்தான் பாரி.
பக்தி நிலையில் நின்ற அருளாளர்கள் இறைவன்பால் கொண்ட அன்பு இறைவன் உயிர்களிடம் காட்டும் வரம்பிலாத கருணையை விஞ்சும் வகையில் இருந்ததைத் பின்வரும் திருவாசகம் உணர்த்துகின்றது.
இங்கு ஏன் குழந்தையைப் பெற்ற தாயின் மனத்தை உவமையாகக் காட்டாமல் கன்றை ஈன்ற பசுவின் மனத்தை உவமிக்கிறார் என்பது சிந்தனைக்குரியது.
தான் ஈன்ற குழந்தைக்குப் பாலூட்டும் தாய்க்குக் கூட தன் முதுமைக்காலத்தில் அக்குழந்தை தன்னைப் போற்றிப் பாதுகாக்கும் என்ற எதிர்பார்ப்பு ஒருவேளை இருக்க வாய்ப்புண்டு.
திருக்கூட்டத்து அடியார்கள் இறைவன்பால் கொண்ட அன்பு ஒன்றினால் மட்டுமே இறைவனைக் கும்பிடும் பிறப்பே போதும் என்று விரும்புவார்களே அன்றி இறைவனை வழிபட்டால் கிடைக்கும் மிக உயர்ந்த பயனான பிறவித்துன்பத்திலிருந்து விடுபடும் வீடுபேறு என்னும் உயர்ந்த நிலைத்த இடம் கூட தமக்கு வேண்டும் என்று விரும்பாத இயல்புடையவர்கள் என்கிறார் சேக்கிழார் பெருமான்.
கூடும் அன்பினிற் கும்பிடல் என்பது குனித்த புருவமும் கொவ்வைச் செவ்வாயில் குமிழ் சிரிப்பும் பனித்த சடையும் பவளம்போல் மேனியில் பால் வெண்ணீறும் இனித்தமுடன் எடுத்த பொற்பாதமும் காணப் பெற்றால் மனித்தப் பிறவியும் வேண்டுவதே இந்த மாநிலத்தே என்று அப்பர் சுவாமிகள் அருளியதும்.
நின் திருவடிக்காம் பவமே அருளு கண்டாய் என்று மாணிக்கவாசக சுவாமிகள் விண்ணப்பித்ததும் கும்பிடப் பெற்று மண்ணிலே வந்த பிறவியே எனக்கு வாலிதாம் இன்பமாம் என்று இறைவனின் தோழர் சுந்தரமூர்த்தி நாயனார் வேண்டியதும் ஆடும் பரிவேல் அணிசேவல் எனப் பாடும் பணியே பணியாய் அருள்வாய் என்று அருணகிரிநாதர் கந்தர் அநுபூதியில் வேண்டியதும் பச்சை மாமலை போல் மேனி பவளவாய் கமலச் செங்கண் அச்சுதா அமரர் ஏறே ஆயர்தம் கொழுந்தே என்னும் இச்சுவை தவிர யான் போய் இந்திரலோகம் ஆளும் அச்சுவை பெறினும் வேண்டேன் அரங்கமா நகருளானே.
கணவன்பால் மனைவி கொள்ளும் தூய அன்பு கணவன்பால் மனைவி கொண்ட அன்பும் திருக்கூட்டத்து அடியார்கள் அடியார்கள் இறைவன்பால் கொண்ட அன்புபோல எத்தகைய எதிர்பார்ப்பும் இல்லாத தூய அன்பாகும் என்பதையே தெய்வம் தொழாள் கொழுநன் தொழுதெழுவாள் என்ற சொற்றொடர் விளக்குகிறது பெய்யெனப் பெய்யும் மழையாய்ப் பொழியும் மனைவியின் பயன் கருதா அன்பு மழை களர்நிலம் பாலைநிலம் நன்செய் விளைநிலம் புன்செய் விளைநிலம் என்ற வேறுபாடெல்லாம் பார்க்காமல் பெய்யெனப் பெய்யும் மழை போல் கணவனிடம் மனைவி செலுத்தும் அன்பு களர்நிலத்தில் பாலைவனத்தில் பெய்தால் வீணாகிவிடுமோ என்றெல்லாம் கவலைப்படாமல் பெய்யெனப் பெய்யும் மழைபோல் பயன் கருதாமல் பொழியும் அன்பு மழையாகும் என்பதே பொருளாக இருக்க வேண்டும் என்பதே அறிவுக்குப் பொருத்தமாகப்படுகின்றது.
இறைவன் கொடுத்த அருட்கொடையே மனைவி ஏ ஆண் வர்க்கமே உங்கள் வாழ்க்கைத் துணைநலமாக இறைவன் கொடுத்த அருட்கொடையே உங்கள் மனைவியர் அவர்கள் உங்களிடம் செலுத்தும் அன்பு எவ்வித பயனும் கருதாத பெய்யெனப் பெய்யும் மழை போன்று தூய்மையானது திருக்கூட்டத்தார் இறைவனிடம் செலுத்தும் தூய அன்பைப்போல் மனைவியர் அவரவர் கணவன்மார்களிடம் தூய அன்பைப் பொழிகிறார்கள் வாழ்க்கைத் துணைநலமாகிய நும் மனைவியர் இறைவனால் நுமக்கு அருளப்பட்ட பெய்யெனப் பெய்யும் அன்பு மழை ஆவர்.
என்னும் பொருளே தெய்வம் தொழாள் கொழுநன் தொழுதெழுவாள் பெய்யெனப் பெய்யும் மழை என்னும் திருக்குறளின் மெய்ப்பொருளாக என் சிற்றறிவுக்குப் படுகின்றது மேற்கண்ட சிந்தனைகள் புறநானூற்றுப் பாடல் தந்த சங்ககாலக் கவிஞர் கபிலரின் சிந்தனை மரபிலிருந்தும் பக்தி இலக்கியங்கள் அருளிய சைவ நாயன்மார்கள் வைணவ ஆழ்வார்கள் மரபிலிருந்தும் யாம் பெற்றவை.
மேலும் நாமறிந்த திருக்குறள் உரையாசிரியர்கள் சமணம் வைணவம் கடவுள் மறுப்பு கிறித்துவம் போன்ற தத்துவப் பின்புலம் கொண்டவராயினும் பெண்களையும் சூத்திரர்களையும் கீழ்மக்களாகக் கருதும் வேதகால ஆரியத்தத்துவ மரபுகளின் பாதிப்புகளுக்கு ஏதேனும் ஒரு வகையில் தம்மையறியாமல் ஆட்பட்டவர்கள்.
செக்குமாடுபோல இவர்களையே நாம் சுற்றிச்சுற்றி வந்தால் ஆரிய முடைநாற்றமடிக்கும் மனிதகுலத்துக்கே எதிரான மனுநீதி உள்ளிட்ட சாத்திரக்குப்பைகளிலேயே நாம் நாறிக்கிடக்க வேண்டியதுதான் திருக்குறளின் மெய்ப்பொருள் காண தமிழர் மரபுகளின் வேர்களைத் தேடி தொல்காப்பியத்துக்கும் அடுத்தபடியாக சங்க இலக்கியங்களுக்கும் அதற்கு அடுத்தபடியாக பன்னிரு திருமுறைகள் திருநாலாயிரம் உள்ளிட்ட பனுவல்களுக்கும் நாம் செல்ல வேண்டியது அவசியமாகின்றது.
திருக்குறள் கூறும் பெண்ணியம் ஆரிய தரும சாத்திரங்கள் கூறும் பெண்ணியம் குறித்த ஒப்பீட்டை இக்கட்டுரையின் இரண்டாம் பகுதியில் விரிவாகக் காண்போம்.
வெள்ளம் போல் தமிழர் கூட்டம் வீரங்கொள் கூட்டம் அன்னார் உள்ளத்தால் ஒருவரே மற் றுடலினால் பலராய்க் காண்பார் கள்ளத்தால் நெருங்கொணாதே எனவையம் கலங்கக் கண்டு துள்ளும் நாள் எந்நாளோ புரட்சிக்கவிஞர் பாரதிதாசன் குறளறம் தொடர்ந்து பேசுவோம் தம்மின்தம் மக்கள் அறிவுடைமை மாநிலத்துமன்னுயிர்க் கெல்லாம் இனிது.
எழுத்தாளர் அறிஞருக்கு முன்பே எழுத்துலகில் பிறந்துவிட்டதால் வாசகர்களுக்கு இயல்பாகத் தோன்றும் ஐயம் புவியுலகில் எழுத்தாளரின் தந்தையான அறிஞருக்குப் பெருமையே தனி மனித அறம் என்பது மனம் மொழி மெய் என்னும் மூன்று கருவிகளாலும் தனக்கோ பிறருக்கோ முக்காலத்திலும் எத்தீங்கும் செய்யாது நன்மை ஒன்றே நல்கி இன்னுரை ஒன்றே செப்புமொழியாய் வாழ்ந்தோர் வையத்துள் வாழ்வாங்கு வாழ்ந்தோராவர்.
அத்தகைய வாழ்வாங்கு வாழ்ந்த மாதரசி வானுறையும் தெய்வத்துள் வைக்கப்படும் என்பது வள்ளுவர் வாக்கு பொய்யாமொழிப் புலவரின் வாக்கே மந்திரமாகும்.
கிருஷ்ணன் ம.சு.பல்கலைக்கழகம் திருநெல்வேலி எந்த ஒரு மொழியின் செறிவான வளமை என்பது அம்மொழியின் தனிச்சொற்கள் தொகுதி எண்ணிக்கை அன்று.
உதாரணமாக தந்தையின் உடன்பிறந்தவர்கள் பெரியப்பா சித்தப்பா என்றும் அன்னையின் உடன்பிறந்தவர் அம்மான்தாய்மாமன் என்றும் அவரவரின் தனிச்சிறப்புகளுடன் வழங்குகிறது தமிழ் மொழி இச்சொல்லாற்றல்கள் தமிழ்மொழியின் இனச்செறிவைப் பறைசாற்றுகின்றன.
ஆங்கிலமொழியின் சொல்வளமைக் குறைபாடு ஆங்கிலமொழியோ இவ்வுறவுகளின் நுட்பங்களைப் பதிவுசெய்யும் ஆற்றலின்றித் தன் இயலாமையை என்ற ஒற்றைச் சொல்லில் வெளிப்படுத்துகின்றது.
அதேபோல் அம்மான்தாய்மாமன் மனைவியை மாமி என்றும் அப்பாவின் சகோதரியை அத்தை என்றும் தனித்துவப்படுத்தும் அழகே தமிழின் சிறப்பு இங்கும் ஆங்கிலம் என்ற ஒற்றைச் சொல்லில் இவர்களின் தனித்துவத்தை வெளிப்படுத்தும் ஆற்றலின்றித் தவிக்கின்றது தேவையற்ற சொற்கள் தரும் மூளைச்சுமை இவ்வாறு ஒரு மொழியில் பல கருத்துக்களைக் குறிக்கப் பல சொற்கள் தேவைப்படுவது இயல்பானதுதான்.
அதேவேளை தேவையற்ற பலசொற்களை உருவாக்கும் மொழி அம்மொழி பேசுபவரின் மூளைச்சுமையை அதிகமாக்குகின்றது பல சொற்கள் தேவையின்றிப் புகுத்தப்படுவதால் அம்மொழி பேசும் இனத்தவரின் மூளை அத்தேவையற்ற சொற்களை வீணாகச் சுமக்கவேண்டிய அவலத்துக்கு ஆளாக்கப்படுகின்றன மூளைச்சுமையை அதிகமாக்கும் ஆங்கிலமொழி எடுத்துக்காட்டாக என்னும் மின்னலின்ஆற்றல் ஆங்கிலத்தில் எனப்படுகின்றது.
எனவே என்ற மூன்று கருத்துக்களுக்கு இம்மூன்று வேறு வேறு தொடர்பற்ற சொற்களை ஆங்கில மொழியினத்தின் மூளை சுமக்கின்றன மூளைச்சுமையைக் குறைக்கும் தமிழ்மொழி உயர்தனிச் செம்மொழியான தமிழ் இந்நிலையை எவ்வாறு செறிவாகக் கையாளுகின்றது என்பதைச் சற்று உற்று நோக்குவோம் புதிய அறிவான என்னும் புதிய பொருளுக்கு மின்னாற்றல் என்ற புதிய அறிவுச் சொல்லை மின்னல் ஆற்றல் என்ற பழைய அறிவுடன் தொடர்புப்படுத்தி அப்பழைய அறிவின் பொருளையும் பொருட் பண்பையும் இப்புதிய அறிவுச்சொல்லுடன் ஆழப்பதிய வைக்கின்றது.
இதனால் தொடர்பற்ற மூன்று சொற்கள் தவிர்க்கப்பட்டு மின்னல் மின்னாற்றல் என்ற இரண்டு சொற்களாகவே குறிக்கப்படுவதால் மொழிச் சிக்கனமும் இயற்கை அறிவு வழியும் கொண்டு தமிழ் மொழி தன்னைச் செறிவூட்டிக் கொள்கின்றது இவ்வாறு செம்மொழியான தமிழ்மொழி தேவையற்ற சொற்களைத் தவிர்த்து சில தனிச்சொற்களின் அடிப்படையில் திரிபுச்சொற்களை அமைத்துத் தமிழ் மொழிக்கு வளமும் சிக்கனமும் கொண்ட செறிவாற்றலை உருவாக்கிக் கொள்கின்றது இறைமை உணர்வில் ஒன்றிவிட்ட பாவலர் வழக்கும் பாமரர் வழக்கே எனினும் இறைவனை மட்டுமே பாடுவேன் என்னும் நிலைப்பாடுடைய பாவலர்கள் தம் தலைவனுக்கே உரித்தான தனித்துவமான தகுதியைப் பாமரர் வழக்கினின்று வேறுபடுத்திக் காட்டும் அழகையும் பால் நினைந்து ஊட்டும் தாயினும் சாலப்பரிந்து என்ற வரியில் மிக நுட்பமாகக் காணலாம்.
பால் நினைந்தூட்டும் தாய் ஏதேனும் ஒருவேளை மறந்தும் விடுவாள் குழந்தைத் தன் அழுகையின் வாயிலாகத் தாய்க்குத் தன் பசியை நினைவூட்டுகின்றது பாலுக்காக அழும் குழந்தையின் குரல்கேட்டு ஓடோடி வந்து பாலூட்டுவாள் தாய்.
எம் இறைவனோ அத்தாய்க்கும் ஒரு படி மேலே என்பதையே நினைந்தூட்டும் தாயினும் சாலப்பரிந்து என்னும் உம்மையுடன் கூடிய சொற்றொடர் உணர்த்துகின்றது.
உடல்நலத்திற்காக உட்கொள்ளப்படும் மருந்தின் கசப்பைக் குறைக்க அல்லது நீக்கவே அம்மருந்துடன் தேன் கலக்கப்படுகின்றது மேலும் தேனும் ஒரு அருமருந்தாகவே செயல்படும் தன்மைகொண்டது தேன் கலக்கப்படும் மருந்தின் வீரியத்தை எவ்விதத்திலும் குறைக்காமல் மருந்தின் கசப்புத்தன்மையை மட்டுப்படுத்தும் என்பது தேனின் இன்னொரு தனிச்சிறப்பு.
திருவாசகத்தில் மிகவும் அதிகமாகப் பயன்படுத்தப்பட்ட சொல் தேன் என்பதுவும் தேனின் தனித்துவம் காரணமாகவே தேனீக்கள் வழங்கும் அருட்கொடையான தேன் மனிதகுலத்துக்கே கிடைத்த அருமருந்து.
ஆனால் இறைவன் அருளாகிய தேன் அள்ள அள்ளக் குறையாத வற்றா இருப்பு அத்தகைய உலப்பிலா ஆனந்தமாகிய தேனினைத் தமக்கு ஊட்டி வழங்க இறைவன் தம் புறம்புறம் திரிந்தான் என்பதும் இப்பாடலின் செய்தி.
இவ்வாறு இறைவனுக்கே தனிப்பெரும் அனுபவத்தைத் தந்த மணிவாசகர் என்னும் பாவாணரின் திருவாசகம் பாமரனின் அனுபவ வழக்கினின்று உதித்தது என்பது தமிழ் மொழிக்குப் பெருமை இறைக்கவிவாணர் மணிவாசகரை வள்ளல் பெருமான் என்னும் இறைக்கவிவாணர் பாடிய திருவருட்பா இதோ உங்களுக்காக தேன்படிக்கும் அமுதாம்உன் திருப்பாட்டைத் தினந்தோறும் நான்படிக்கும் போதென்னை நானறியேன் நாஒன்றோ ஊன்படிக்கும் உளம்படிக்கும் உயிர்படிக்கும் உயிர்க்குயிரும் தான்படிக்கும் அனுபவங்காண் தனிக்கருணைப் பெருந்தகையே.